HomeFootballPremier Leagueอาร์เตต้า เผยความรู้สึก แย้ม แขวนสตั๊ด หาอย่างอื่นทำ
16th May 2016106 Views
มิเกล อาร์เตต้า มิดฟิลด์วัยเก็าของ”ปืนใหญ่”อาร์เซน่อล เปรยว่าเตรียมเลิกเล่นหลังลงเล่นนัดสุดท้ายให้กับต้นสังกัด นัดชนะ แอสตัน วิลล่า 4-0 เมื่อวันอาทิตย์ที่ผ่านมา อาร์เตต้า ได้ลงสนามมาแทน เมซุต โอซิล เพียง 2 นาทีสุดท้าย ด้าน อาร์แซน เวนเกอร์ ได้ตัดสินใจไม่ต่อสัญญาฉบับใหม่ให้เขาและจะกลายเป็นแข้งอิสระทันทีในซัมเมอร์นี้
“ผมจำเป็นต้องนั่งลงคุยกับครอบครัวและตัดสินใจในสิ่งที่ดีที่สุดสำหรับตัวผม ผมมั่นใจ 99 เปอร์เซนต์ผมจะเลิกเล่นฟุตบอล ผมมีหลายออพชั่นผมยังอยากมีส่วนร่วมกับกีฬาชุดนี้ ในความคิดของผม ผมได้อำลาทีมที่ดีที่สุดในอังกฤษ ผมแฮปปี้สุดๆที่ได้ร่วมงานกับสุดยอดกุนซือที่เก่งที่สุด อย่างไรก็ตามแม้จากลาไปแต่ อาร์เซนอล ยังพร้อมเปิดประตูรอผม มันมีค่าต่อผมอย่างมาก”